Lisaks maksuarvestusele on FIE kohustatud pidama ka raamatupidamist vastavalt raamatupidamise seaduse § 2 lõikele 2. FIE kui raamatupidamiskohustuslane on  kohustatud dokumenteerima kõik oma majandustehingud. Majandustehingut tõendav algdokument on aluseks raamatupidamiskirjetele. Seega, kui FIE annab üle oma ettevõtte vara teisele isikule (tingimusel, et see isik jätkab ettevõtte tegevust), peab FIE selle tegevuse ka dokumenteerima. Kuna vara üleandmisel muutub FIE varade koosseis, tuleb vormistada vara üleandmise kohta leping ning koostada üle antud varade nimekiri.  Kui pärast vara üleandmist ettevõte lõpetatakse, siis üleandmata vara, mille soetamismaksumuse  on FIE eelnevalt ettevõtluse kuludesse kandnud, deklareeritakse isiklikku tarbimisse võetud vara turuhind vormi E real 1.7. Toome näite Malle mesinduse põhjal.